बांग्ला साहित्य में रवीन्द्रनाथ की एक सौ पचासवीं वर्षगांठ मनायी जा रही है। यहां शताब्दी स्मरण में टैगोर का प्रसद्धि उपन्यास गोरा के सौ बरस पर उसको समझने का प्रयास है। यह हिन्द-स्वराज के बाद किसी किताब को याद करने का पहला प्रयास है। माधव हाड़ा गोरा को संकीर्ण हिंदुत्व का प्रत्याख्यान कहते हैं। गोरा का भ्रम का किला उस समय भरभरा कर गिर गया जब उसे पता चला कि वह हिन्दू नहीं किसी अंग्रेज की औलाद है तब उसके मन में मानवता के प्रति प्रेम पैदा होता है। उसकी दुनियां ही बदल गई।दूसरा गोलार्द्ध में पोलिश कवि जेस्लो मिलोज को दुष्यंत याद करते हैं। 1990 में साहित्य का नोबेल पुरस्कार विजेता जेस्लो मिलेजा का साहित्य अंधेरे में झांकने का हौसला देता है।सरगम के सरताज में संगीत की हस्तियों पर विचार किया गया है। विष्णु नारायण भातखण्डे को याद करते हुए प्रियंकर पालीवाल उनको संगीत के गांधी कहते हैं। ये आधुनिक भारतीय शास्त्रीय संगीत के प्रणेता है। पालीवाल जी का यह आलेख बहुत ही प्रभावोत्पद और पठनीय है। मल्लिकार्जुन मंसूर जयपुर-अतरोली घराने के भारतीय शास्त्रीय खयाल गायक थे। अजित वडनेरकर उनको यादकरते हुए उनकी संगीत के प्रति रुचि की कईं परते खोलते हैं।उस्ताद अब्दुल राशिद खान हिन्दुस्तानी संगीत की ऐसी आवाज है जो आज भी गुंज रही है। सौ साल से ज्यादा उम्र पार कर चुके हैं पर आज भी उनकी वही दिन चर्या है। तानसेन की परम्परा के इस गायक के पास आज भी वही सुर है सौ के पार भी।